smcproject/ml-wiki-sentences huggingface dataset:
ജില്ല ജനസംഖ്യ (1991ലെ കണക്കെടുപ്പ്) ജനസംഖ്യ ( 2002ലെ കണക്കെടുപ്പ്) ജനസംഖ്യ ( 2014ലെ കണക്കെടുപ്പ്) ഭൂപടം പ്രധാന പട്ടാണം ബുയിക്വെ 250,511 329,858 422,771 82 ബുയിക്വെ ബുകൊമാൻസിംബി 126,549 139,556 151,413 84 ബുകൊമാൻസിംബി ബുട്ടംബല 74,062 86,755 100,840 86 ഗോംബെ, ബുടംബല, ഉഗാണ്ട ബുവുമ 18,482 42,483 89,890 87 കിടമിലൊ ഗൊംബ 119,550 133,264 159,922 89 കനോനി കലങല 16,371 34,766 54,293 27 കലങല കലുങു 152,028 160,684 183,232 90 കലുങു കമ്പാല 774,241 1,189,142 1,507,080 29 കമ്പാല കയുങ 236,177 294,613 368,062 36 കയുങ കിബൊഗ 98,153 108,897 148,218 38 കിബൊഗ [[ക്യങ്ക്വവൻസി] 43,454 120,575 214,693 95 ക്യങ്ക്വവൻസി ലുവീരൊ 255,390 341,317 456,958 48 ലുവീരൊ ല്വെങൊ 212,554 242,252 274,953 99 ല്വെങൊ ല്യൻടൊൻഡെ 53,100 66,039 93,753 100 ല്യൻടൊൻഡെ മസക 203,566 228,170 297,004 51 മസക മിട്യാന 223,527 266,108 328,964 56 മിട്യാന എമ്പിഗി 157,368 187,771 250,548 59 എമ്പിഗി മുബെൻഡെ 277,449 423,422 684,337 60 മുബെൻഡെ മുകൊണൊ 319,434 423,052 596,804 61 മുകൊണൊ നകസെകെ 93,804 137,278 197,369 63 നകസെകെ നകസൊങൊള 100,497 127,064 181,799 64 നകസൊങൊള രകായി 330,401 404,326 516,309 70 രകായി സെംബബുലെ 144,039 180,045 252,597 72 സെംബബുലെ വകിസൊ 562,887 907,988 1,997,418 76 വകിസൊ
references /
== പുറത്തേക്കുള്ള കണ്ണികൾ == Google Map of the Central Region of Uganda 1 2 3 4 ↑
മദ്ധ്യകാലം ഇംഗ്ലീഷ് വിലാസം https://ml.wikipedia.org/wiki/Middle_Ages ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
9th-century depiction of Charlemagne with popes Gelasius I and Gregory the Great Castles , such as Heidelberg in Germany, were a prominent feature of the medieval period.
യൂറോപ്പിയൻ ചരിത്രത്തിൽ, അഞ്ചാം നൂറ്റാണ്ടു മുതൽ പതിനഞ്ചാം നൂറ്റാണ്ടുവരെയുള്ള കാലഘട്ടത്തെ മദ്ധ്യകാലം ( Middle Ages , adjectival form: medieval or mediæval ) എന്ന് വിളിക്കുന്നു.
476-ൽ പടിഞ്ഞാറൻ റോമാ സാമ്രാജ്യത്തിന്റെ തകർച്ചക്ക്ശേഷം ആരംഭിച്ച ഇത് നവോത്ഥാന കാലത്തിന്റെ ആദ്യഘട്ടം വരെ നീണ്ടുനിന്നു.
നേരത്തേ റോമൻ സാമ്രാജ്യത്തിന്റെ ഭാഗമായിരുന്ന വടക്കൻ ആഫ്രിക്ക, മദ്ധ്യപൗരസ്ത്യദേശങ്ങൾ എന്നിവിടങ്ങളിൽ ഇസ്ലാമികഭരണം നിലവിൽ വന്നു.
പിന്നീട് യൂറോപ്പിൽ ഫ്യൂഡൽ വ്യവസ്ഥിതിയും .
ജറൂസലേമും വിശുദ്ധ നാടും ഇസ്ലാം ആധിപത്യത്തിൽ നിന്ന് തിരിച്ചു പിടിയ്ക്കുക എന്നതിനായി കുരിശുയുദ്ധങ്ങൾ നടന്നു.
പേരു സൂചിപ്പിക്കുന്നത് പോലെ മദ്ധ്യകാലഘട്ടം പ്രാചീന കാലശേഷവും ആധുനിക കാലത്തിനു മുമ്പും നിലനിന്നിരുന്നതാണ്.
എന്നാലത് വസ്തവത്തിൽ രണ്ടു മഹത്കാലഘട്ടങ്ങൾക്കിടയിൽ പെട്ടു പോയ സ്വന്തമായ് ഒന്നും അവകാശപ്പെടാനില്ലാത്ത ഒരു കാലമല്ല.
കാരണം അത് മാനവ പരിണാമ ചരിത്രത്തിലെ ഒരു പ്രധാന ഘട്ടമാണ്.
അതുകൂടാതെ മദ്ധ്യകാലഘട്ടത്ത് ഉണ്ടാക്കിയ നേട്ടങ്ങൾ ആധുനിക കാലഘട്ടത്തിലേകുള്ള സുപ്രധാന കാല്വെയ്പുകളുമായിരുന്നു.
17-ആം നൂറ്റാണ്ടിലെ യൂറോപ്യന്മാരാണ് 'മദ്ധ്യകാലങ്ങൾ' എന്ന വാക്ക് ഉപയോഗിച്ചത്.
ഗ്രീക്കോ-റോമൻ സംസ്കാരങ്ങളുടെ ഇതിഹാസകാലത്തിനും  അവരുടെ സ്വന്തം കാലത്തിനും ഇടയിലുള്ള ഇരുണ്ട കാലഘട്ടമായാണ് അവർ ഈ കാലഘട്ടത്തെ കണ്ടത്.
ഇസ്ലാമിക സംസ്കാരത്തിൽ അത് ഒരു സംസ്കാരം ജനിച്ച് വളർന്ന് പാരമ്യത്തിലെത്തിയ കാലഘട്ടമാണ്.
ഇന്ത്യയിൽ അത് സംയോജനത്തിന്റെ കാലമായിരുന്നു.
പഴയതും പുതിയതുമായ സാമുഹ്യ-സാമ്പത്തിക -രാഷ്ട്രീയ രീതികളുടെ സങ്കലനം ഉണ്ടായി.
ഈ സങ്കലനത്തിൽ നിന്നുയർകൊണ്ട ഒരു സവിശേഷ സംസ്കാരം സഹവർത്തിത്ത്വത്തെയും സഹിഷ്ണുതയെയും ഉയർത്തിക്കാട്ടി.
ഇത് മാദ്ധ്യകാല ഇന്ത്യയുടെ മുഖമുദ്രയായി തീർന്നു.
യൂറോപ്പിൽ പോലും സ്ഥിതിഗതികൾ അത്ര അന്ധകാരമയമായിരുന്നില്ല.
മദ്ധ്യകാലത്തിന്റെ ആരംഭദശയിൽ ഭൗതികവും സംസ്കാരികവും ആയ നേട്ടങ്ങൾ നന്നെ കുറവായിരുന്നു.
ഇക്കാലത്ത് യൂറോപ്പിൽ ഉണ്ടായ നവീന ചിന്തകൾ യൂറോപ്പിനെ മാത്രമല്ല ലോകത്തിലെ ഇതര സംസ്കാരങ്ങളെയും സ്വാധീനിച്ചു.
അവലംബം ↑ ↑ feodum - see The Cyclopedic Dictionary of Law , by Walter A. Shumaker, George Foster Longsdorf, pg.
365, 1901.
മദ്ധ്യ സുലവേസി ഇംഗ്ലീഷ് വിലാസം https://ml.wikipedia.org/wiki/Central_Sulawesi മദ്ധ്യ സുലേവസിയിൽ കാണപ്പെടുന്ന മെഗാലിത്തിക് ശിലകൾ.
മദ്ധ്യ സുലവേസി ( ഇന്തോനേഷ്യൻ : സുലവേസി തെൻഗാ) സുലവേസി ദ്വീപി ന്റെ മദ്ധ്യഭാഗത്തു സ്ഥിതിചെയ്യുന്ന ഇന്തോനേഷ്യയുടെ ഒരു ഒരു പ്രവിശ്യയാണ്.
ഇതിന്റെ തലസ്ഥാനവും ഏറ്റവും വലിയ നഗരവും പാലു നഗരമാണ്.
2010 ലെ ജനസംഖ്യാ കണക്കുകൾ പ്രകാരമുള്ള ഈ പ്രവിശ്യയിലെ ജനസംഖ്യ 2,633,420 ആയിരുന്നു.
2010 ജനുവരിയിലെ ഔദ്യോഗിക കണക്കുകൾ അനുസരിച്ചു ജനസംഖ്യ 2,839,290 ആയിരുന്നു.
1964 ൽ സ്ഥാപിതമായ മദ്ധ്യ സുലവേസി പ്രവിശ്യയുടെ വിസ്തീർണ്ണം 61,841.29 ചതുരശ്ര കിലോമീറ്റർ (23,877 ചതുരശ്ര മൈൽ) ആണ്.
ഈ പ്രവിശ്യയുടെ അതിരുകൾ വടക്ക് ഗോറോണ്ടാലോ , തെക്കുഭാഗത്ത് പടിഞ്ഞാറൻ സുലവേസി, തെക്കൻ സുലവേസി , തെക്കുകിഴക്കൻ സുലവേസി എന്നിവയും കിഴക്ക് മലുക്കു , പടിഞ്ഞാറ് മകസ്സാർ കടലിടുക്ക് എന്നിവയുമാണ്.
കൈലി , ടോളിറ്റോളി തുടങ്ങിയ പല വംശീയ ഗ്രൂപ്പുകളും അധിവസിക്കുന്ന ഈ പ്രവിശ്യ വളരെ വൈവിധ്യമാർന്ന ഒരു പ്രദേശമായി മാറുന്നു.
ഈ പ്രവിശ്യയിലെ ഔദ്യോഗിക ഭാഷ ഇന്തോനേഷ്യയാണ്, ഇത് ഔദ്യോഗിക ആവശ്യങ്ങൾക്കും വംശീയ ഗ്രൂപ്പുകൾക്കിടയിലെ ആശയവിനിമയത്തിനും ഉപയോഗിക്കുന്നു.
അതേസമയം മദ്ധ്യ സുലവേസിയിലെ തദ്ദേശീയരായ ആളുകൾ പല തദ്ദേശീയ ഭാഷകളും സംസാരിക്കുന്നുണ്ട്.
പ്രവിശ്യയിലെ പ്രധാന മതം ഇസ്ലാം മതമാണ്, അതിനുശേഷം പ്രവിശ്യയുടെ കിഴക്കൻ ഭാഗങ്ങളിൽ ഭൂരിഭാഗവും ക്രിസ്തുമതി പിന്തുടരുന്നവരാണ്.
പതിമൂന്നാം നൂറ്റാണ്ടിൽ ബനാവാ രാജവംശം , ടാവൈലി രാജവംശം , സിഗി രാജവംശം , ബാൻഗ്ഗാ രാജവംശം , ബൻഗ്ഗായി രാജവംശം എന്നിങ്ങനെ മധ്യ സുലവേസിയിൽ നിരവധി രാജവംശങ്ങൾ സ്ഥാപിതമായിട്ടുണ്ട്.
മദ്ധ്യ സുലവേസിയിലെ രാജവംശങ്ങൾക്കുമേൾ ഇസ്ലാം മതത്തിന്റെ സ്വാധീനം പതിനാറാം നൂറ്റാണ്ടിലാണ് അനുഭവപ്പെട്ടു തുടങ്ങിയത്.
തെക്കൻ സുലവേസിയിലെ രാജ്യങ്ങളുടെ വികാസത്തിന്റെ ഫലമായിട്ടാണ് മദ്ധ്യ സുലവേസിയിൽ ഇസ്ലാമിന്റെ വ്യാപനമുണ്ടായത്.
ഇതിന്റെ ആദ്യം സ്വാധീനം എത്തിയത് ബോൺ , വജോ രാജ്യങ്ങളിൽനിന്നായിരുന്നു.
ഡച്ച് വ്യാപാരികൾ പതിനേഴാം നൂറ്റാണ്ടിന്റെ ആരംഭത്തിൽ ഈ പ്രദേശത്തേയ്ക്ക് എത്തിച്ചേർന്നു.
പ്രദേശത്തെ കടൽക്കൊള്ളയെ നേരിടാനായി ഇന്നത്തെ പാരിഗിയിൽ ഡച്ചുകാർ പല കോട്ടകളും നിർമ്മിച്ചിരുന്നു.
പിന്നീട് ഡച്ച് ഈസ്റ്റ് ഇൻഡീസിന്റെ ഭാഗമായി പ്രദേശം പിടിച്ചെടുക്കപ്പെട്ടു.
രണ്ടാം ലോകമഹായുദ്ധകാലത്ത് ജപ്പാൻകാർ ഡച്ചുകാരെ പുറത്താക്കുന്നതിന് മുൻപുള്ള  മൂന്ന് നൂറ്റാണ്ടുകൾ ഇൻഡീസിന്റ ഭാഗമായിരുന്നു ഈ പ്രവിശ്യ.
ജപ്പാന്റെ കീഴടങ്ങലിനുശേഷം, പുതിയ ഇന്തോനേഷ്യൻ റിപ്പബ്ലിക്കിലേയ്ക്ക് ഈ പ്രദേശം കൂട്ടിച്ചേർക്കപ്പട്ടു.
തുടക്കത്തിൽ, 1964 ഏപ്രിൽ 13 ന് വിഭജിക്കപ്പെടുന്നതിനു മുമ്പ് ഈ പ്രദേശം വടക്കൻ സുലവേസി യുടെ ഭാഗമായിരുന്നു.
ലോർ ലിൻഡു ദേശീയോദ്യാനത്തിന്റെ ഭാഗത്ത് 400 ലധികം ഗ്രാനൈറ്റ് മഹാശിലാസ്‌മാരകങ്ങൾ നിലനിൽക്കുന്നുണ്ട്.
അതിൽ ഏകദേശം 30 എണ്ണം മനുഷ്യ രൂപങ്ങളെ പ്രതിനിധീകരിക്കുന്നു.
ഏതാനും സെന്റീമീറ്ററിൽ മുതൽ ഏകദേശം 4.5 മീറ്റർ (15 അടി) വ്യത്യാസമുള്ള വലിപ്പത്തിലാണ് ഇവ കാണപ്പെടുന്നത്.
മെഗാലത്തുകളുടെ യഥാർത്ഥ ലക്ഷ്യം ഇന്നും അജ്ഞാതമാണ്.
ഈ പ്രദേശത്തു കാണപ്പെടുന്ന മറ്റു മെഗാലിത്തുകളിൽ മൂടിയോടുകൂടിയ (തുത്തുന) വലിയ കൽഭരണികളാണ് (കലമ്പ).
വിവിധ ആർക്കിയോളജിക്കൽ പഠനങ്ങളിൽനിന്നു ഈ കൊത്തുപണികൾ നടത്തിയിരിക്കുന്നത് ക്രി.
3000 മുതൽ എഡി 1300 വരെയുള്ള കാലഘട്ടത്തിലാണെന്ന് കണ്ടെത്തിയിരുന്നു.
മദ്ധ്യ സുലവേസി പ്രവിശ്യയിൽ നിരവധി പ്രാചീന ഗുഹകളുണ്ട്.
ഇതിൽ ഏഴെണ്ണത്തിൽ പുരാതന ചിത്രങ്ങളുള്ളവയാണ്.
2011 ൽ ഇന്തോനേഷ്യൻ, ഓസ്ട്രേലിയൻ സംഘങ്ങൾ സംയുക്തമായി നടത്തിയ പഠനങ്ങൾ പ്രകാരം, ഈ ചിത്രങ്ങൾ 40,000 വർഷങ്ങൾക്ക് മുൻപ് വരച്ച ചിത്രങ്ങളായിരുന്നുവെന്നു കണ്ടെത്തിയിരുന്നു (യൂറോപ്പിലെ ഏറ്റവും പുരാതനമായ ചിത്രങ്ങളായി കരുതപ്പെടുന്നതും സ്പെയിനിലെ മോണ്ടെ കാസ്റ്റില്ലോ യിലെ ഗുഹകളിൽ കണ്ടെത്തിയ ചിത്രങ്ങളുടെ ഏകദേശം അതേ പഴക്കമുള്ളതുമായിരുന്നു ഇവിടെ കണ്ടെത്തിയവ).
അവലംബം ↑ ↑ National Geographic: Explorer's Notebook: The Riddle of Indonesia's Ancient Statues , 12 December 2001 , retrieved 9 October 2010.
↑ Sangadji, Ruslan: C. Sulawesi's Lore Lindu park, home to biological wealth , The Jakarta Post, 5 June 2005 Archived 3 March 2016 at the Wayback Machine .
, retrieved 11 October 2010.
മദ്ധ്യധരണ്യാഴി ഇംഗ്ലീഷ് വിലാസം https://ml.wikipedia.org/wiki/Mediterranean_Sea
യൂറോപ്പ് , ആഫ്രിക്ക , ഏഷ്യ എന്നിവയാൽ ചുറ്റപ്പെട്ട ഉൾക്കടൽ ആണ് മധ്യധരണ്യാഴി അഥവാ മെഡിറ്ററേനിയൻ കടൽ(Mediterranean Sea ).
കിഴക്കേയറ്റം മുതൽ പടിഞ്ഞാറേയറ്റം വരെ 3700 കി.
മി. നീളമുള്ള ഇതിന്റെ വിസ്തൃതി ഏകദേശം 2512000 ച.
മി. ആണ്.
5150 മീറ്റർ പരമാവധി ആഴമുള്ള ഇതിനെ പടിഞ്ഞാറുഭാഗത്ത് ജിബ്രാൾട്ടർ കടലിടുക്ക് അറ്റ്ലാന്റിക് മഹാസമുദ്രവുമായി ബന്ധിപ്പിക്കുന്നു.
വടക്കുകിഴക്കുഭാഗത്ത് മാർമരകടൽ , ഡാർഡനല്ലസ്സ് , ബോസ്ഫറസ് കടലിടുക്കുക ൾ കരിങ്കടലുമായും തെക്കുകിഴക്കുഭാഗത്ത് സൂയസ് കനാൽ ചെങ്കടലുമായും ഇതിനെ ബന്ധിപ്പിക്കുന്നു.
സിസിലിക്കും ആഫ്രിക്കയ്ക്കും ഇടയിലുള്ള ഒരു സമുദ്രാന്തർ തിട്ട ഈ കടലിനെ പൂർവ്വ പശ്ചിമഭാഗങ്ങളായി വിഭജിക്കുന്നു.
ഇവ വീണ്ടും അഡ്രിയാറ്റിക്, ഏജിയൻ , ടിറേനിയൻ, അയോണിയൻ, ലിലൂറുയൻ എന്നീ കടലുകളായി വിഭജിക്കപ്പെട്ടിരിക്കുന്നു.
മജോർക്ക , കോഴ്സിക്ക , സാർഡീനിയ , സിസിലി , ക്രീറ്റ് , സൈപ്രസ് , റോഡ്‌സ് എന്നിവയാണ് ഇതിലുള്ള പ്രധാന ദ്വീപുകൾ .
റോൺപോ , നൈൽ എന്നീ പ്രശസ്ത നദികൾ മെഡിറ്ററേനിയൻ കടലിലാണ് പതിക്കുന്നത്.
‘ലൈറ്റ്‌ഹൌസ് ഓഫ് മെഡിറ്ററേനിയൻ’ എന്നറിയപ്പെടുന്നത് സ്‌ട്രോംബോലി അഗ്നിപർവ്വതമാണ്.
മിട്രോസ്റ്റിഗ്‌മ ബാർറ്റെറി ഇംഗ്ലീഷ് വിലാസം https://ml.wikipedia.org/wiki/Mitrostigma_barteri
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ മിട്രോസ്റ്റിഗ്മയിലെ ഒരു സ്പീഷിസാണ് മിട്രോസ്റ്റിഗ്‌മ ബാർറ്റെറി - Mitrostigma barteri .
കാമറൂണിലും ഭൂമധ്യരേഖയ്‌ക്കടുത്ത ഗിനിയായിലും ഇവയെ കണ്ടെത്തിയിട്ടുണ്ട്.
ഉഷ്ണമേഖലയിലും ഉഷ്ണമേഖലക്കടുത്തുള്ള നനവുള്ള താഴ്ന്ന വന പ്രദേശങ്ങളിലുമാണ് ഇവ സാധാരണ വളരുന്നത്.
സ്വാഭാവിക വാസസ്ഥലത്ത് ഇവ വംശനാശം നേരിടുന്നുണ്ട്.
Mitrostigma barteri .
മിഠി നദി
സാൽസെറ്റ് ദ്വീപിൽ ഒഴുകുന്ന ഒരു നദിയാണ് മിഠി നദി .
വിഹാർ തടാകത്തിൽ ഉത്ഭവിച്ച് മുംബൈ നഗരത്തിലൂടെ ഒഴുകി മാഹിം എന്ന സ്ഥലത്ത് ഇത് അറബിക്കടലിൽ പതിക്കുന്നു.
2005 ജൂലൈ 26-ന് കനത്ത മഴയെ തുടർന്ന് മിഠി കരകവിഞ്ഞ്, പരിസരപ്രദേശങ്ങളൊക്കെ വെള്ളത്തിനടിയിലായിരുന്നു .
സഞ്ജയ് ഗാന്ധി നാഷണൽ പാർക്കിൽ സ്ഥിതി ചെയ്യുന്ന വിഹാർ തടാകത്തിൽ നിന്നാണ് ഈ നദിയുടെ ഉത്ഭവം.
17.8 കിലോമീറ്ററാണ് ഇതിന്റെ നീളം .
മഴക്കാലത്ത് തടാകം നിറഞ്ഞൊഴുകുന്ന വെള്ളം മിഠി നദിയിലൂടെ അറബിക്കടലിലെത്തുന്നു.
പവായ് തടാകത്തിലെ അധികജലവും ഈ നദിയിലേക്ക് ഒഴുകിയെത്തുന്നു.
പവായ്, സാക്കി നാക്ക, കുർള, സാന്തക്രൂസ്, കലീന, വകോല, ധാരാവി തുടങ്ങിയ സ്ഥലങ്ങളിലൂടെ ഒഴുകി മാഹിം ഉൾക്കടലിലെത്തുന്നു.
തുടക്കത്തിൽ 5 മീറ്ററും മധ്യഭാഗത്ത് 25 മീറ്ററും അവസാനഭാഗത്ത് 70 മീറ്ററുമാണ് ഇതിന്റെ ശരാശരി വീതി.
പരിസ്ഥിതി
മിഠി നദി അറബിക്കടലിനോട് ചേരുന്ന മാഹിം ഉൾക്കടൽ പ്രദേശം ഒരു പക്ഷിസങ്കേതമാക്കുവാൻ ശുപാർശ ചെയ്യപ്പെട്ടിട്ടുള്ളതാണ് .
ഇവിടെയുള്ള കണ്ടൽ വനപ്രദേശത്ത് ദേശാടനപ്പക്ഷികളെ ധാരാളമായി കണ്ടുവരുന്നു.
ഈ നദിയിലെ മലിനീകരണത്തോത് വളരെ ഉയർന്നതാണ് .
വൻ തോതിലുള്ള നികത്തൽ ഭീഷണിയും മിഠി നദി നേരിടുന്നുണ്ട്.
നദിയുടെ 54% വിസ്തീർണ്ണം കയ്യേറ്റത്തിന് വിധേയമായി കഴിഞ്ഞുവെന്ന് 2017-ലെ കണക്കുകൾ സൂചിപ്പിക്കുന്നു .
നദിയുടെ കരകൾ സംരക്ഷിച്ചുനിർത്തിയിരുന്ന കണ്ടൽ കാടുകൾക്ക് നേരിട്ട നാശം നദിയേയും ബാധിക്കുകയുണ്ടായി.
2005-ലെ വെള്ളപ്പൊക്കത്തെ തുടർന്ന് ഈ നദിയുടെ സംരക്ഷണത്തിനായി വിവിധ പദ്ധതികൾ ആസൂതണം ചെയ്യപ്പെട്ടു .
മിഡാസ് ടച്ച് ഇംഗ്ലീഷ് വിലാസം https://ml.wikipedia.org/wiki/Midas_Touch_(book)
ഡൊണാൾഡ് ട്രംപും റോബർട്ട് കിയോസാക്കിയും ചേർന്ന് എഴുതിയ വ്യക്തിഗത ധനകാര്യത്തെക്കുറിച്ചുള്ള ഒരു നോൺ-ഫിക്ഷൻ പുസ്തകമാണ് മിഡാസ് ടച്ച്: Why Some Entrepreneurs Get Rich — And Why Most Don't.
2011-ൽ ഹാർഡ്‌കവർ ഫോർമാറ്റിലാണ് പുസ്തകം പ്രസിദ്ധീകരിച്ചത്.
ദി ലേണിംഗ് അനെക്‌സ്, ദി ആർട്ട് ഓഫ് ദി ഡീൽ എന്നിവയിലെ പരസ്പര പ്രവർത്തനത്തിലൂടെ സഹരചയിതാക്കൾ പരസ്പരം പരിചിതരായി.
മുമ്പ് ഉയർത്തിയ പോയിന്റുകൾ Rich Dad Poor Dad  അവർ വിശദീകരിക്കുന്നു യു.എസ് സമ്പ്രദായത്തിലെ സാമ്പത്തിക സാക്ഷരതാ വിദ്യാഭ്യാസത്തിന്റെ മരണത്തെ വിമർശിക്കുകയും ചെയ്യുന്നു.
സഹരചയിതാക്കൾ 2006-ൽ Why We Want You to be Rich  എഴുതി, 2011-ൽ മിഡാസ് ടച്ചിനൊപ്പം അത് തുടർന്നു.
ട്രംപും കിയോസാക്കിയും അവരുടെ കരിയറിൽ നിന്നുള്ള  സാമ്പത്തിക പാഠങ്ങൾ വ്യക്തിഗത സംഭവങ്ങൾക്കൊപ്പം ചേർക്കുന്നു.
Why We Want You to be Rich എന്നതിൽ മുമ്പ് ഉന്നയിക്കപ്പെട്ട പോയിന്റുകൾ അവർ വിശദീകരിക്കുകയും യു.എസ് സമ്പ്രദായത്തിലെ സാമ്പത്തിക സാക്ഷരതാ വിദ്യാഭ്യാസത്തിന്റെ മരണത്തെ വിമർശിക്കുകയും ചെയ്യുന്നു.
മധ്യവർഗ ഞെരുക്കത്തെക്കുറിച്ചും ഇത് അമേരിക്കൻ മധ്യവർഗത്തിന് വരുത്തുന്ന ദോഷത്തെക്കുറിച്ചും രചയിതാക്കൾ മുന്നറിയിപ്പ് നൽകുന്നു.
അവർ സംരംഭകത്വത്തെ പ്രശംസിക്കുകയും പരാജയം ഉൾക്കൊള്ളാനും അതിൽ നിന്ന് പഠിക്കാനും ആഗ്രഹിക്കുന്ന ബിസിനസ്സ് ഉടമകളെ ഉപദേശിക്കുന്നു.
അമേരിക്കയിലേക്കുള്ള കുടിയേറ്റത്തിന്റെ സാമ്പത്തിക നേട്ടങ്ങളെ പ്രകീർത്തിച്ചുകൊണ്ടാണ് ട്രംപും കിയോസാക്കിയും പുസ്തകം അവസാനിപ്പിക്കുന്നത്.
References External links ഔദ്യോഗിക വെബ്സൈറ്റ് , audiobook by Simon Schuster
മിഡാസൊലാം
അനസ്തേഷ്യ , ഉറങ്ങാൻ ബുദ്ധിമുട്ട്, കടുത്ത അസ്വാസ്ഥ്യം എന്നിവയ്‌ക്കായി ഉപയോഗിക്കുന്ന ബെൻസോഡൈയാസിപിൻ മരുന്നാണ് വെർസെഡ് എന്ന ബ്രാൻഡ് നാമത്തിൽ വിൽക്കപ്പെടുന്ന മിഡാസോലം .
ഉറക്കവർദ്ധന, ഉത്കണ്ഠ കുറയ്ക്കുക, പുതിയ ഓർമ്മകൾ സൃഷ്ടിക്കാനുള്ള കഴിവ് നഷ്‌ടപ്പെടുന്നതു തടയുക എന്നിവ ഇതിന്റെ ഉപയോഗത്തിലൂടെ സാധ്യമാകുന്നു.
മിഡാസോലം വായകൊണ്ടോ, ഞരമ്പിലൂടെയോ , അല്ലെങ്കിൽ പേശികളിലേക്ക് നേരിട്ട് കുത്തിവച്ചോ, മൂക്കിലേക്ക് തളിക്കുന്നതിലൂടെയോ കവിളിലൂടെയോ നൽകാം.
ഞരമ്പിലൂടെ നൽകുമ്പോൾ, സാധാരണയായി അഞ്ച് മിനിറ്റിനുള്ളിൽത്തന്നെ പ്രവർത്തിക്കാൻ തുടങ്ങുന്ന ഇത് മസിലിലേക്ക് കുത്തിവയ്ക്കുമ്പോൾ, പ്രവർത്തിക്കാൻ ആരംഭിക്കുന്നതിന് പതിനഞ്ച് മിനിറ്റ് എടുക്കും.
ഫലങ്ങൾ ഒന്ന് മുതൽ ആറ് മണിക്കൂർ വരെ നീണ്ടുനിൽക്കും.
1974 ൽ പേറ്റന്റ് നേടിയ മിഡാസോലം 1982 ലാണ് വൈദ്യശാസ്ത്ര ഉപയോഗത്തിലേക്ക് വന്നത്.
ലോകാരോഗ്യ സംഘടനയുടെ അവശ്യ മരുന്നുകളുടെ പട്ടികയിലെ ഒന്നാണ് ഇത് .
ഒരു സാധാരണ മരുന്നായി ഇത് ലഭ്യമാണ്.
പല രാജ്യങ്ങളിലും ഇത് ഒരു നിയന്ത്രിത പദാർത്ഥമാണ്.
അവലംബംങ്ങൾ ↑ ↑ ↑ ↑ 1 2 3 4 ↑ ↑ ↑ ↑ ↑
മിട്രസാക്മി
ലൊഗാനിയേസീ സസ്യകുടുംബത്തിലെ ഒരു ജനുസാണ് മിട്രസാക്മി ( Mitrasacme ).
ഈ ജനുസ്സിലെ 40ഓളം സ്പീഷീസുകളിൽ, കൂടുതലും ആസ്ത്രേലിയയിലാണ് കണ്ടുവരുന്നതെങ്കിലും പസഫിക് ദ്വീപുകളിലും ഏഷ്യയിലും ഇവയെ കാണാം.
രണ്ട് സ്പീഷീസുകൾ ചൈനയിലും ഉണ്ട്.
ക്രിസ്തീയ പുരോഹിതരുടെ അധികാരചിഹ്നമായ കിരീടത്തോട് ( Mitre ) ഇതിന്റെ കായകൾക്ക് രൂപസാദൃശ്യം ഉള്ളത് കൊണ്ടാണ് മിട്രസാക്മി എന്ന പേരുവന്നത്.
തെരഞ്ഞെടുത്ത സ്പീഷീസുകൾ Mitrasacme alsinoides Mitrasacme ambigua Mitrasacme connata Mitrasacme epigaea Mitrasacme exserta Mitrasacme foliosa Mitrasacme paradoxa Mitrasacme paludosa Mitrasacme pilosa Mitrasacme polymorpha Mitrasacme serpyllifolia Mitrasacme pygmaea അവലംബങ്ങൾ
മിട്രസാക്മി പിഗ്മിയ
ലൊഗാനിയേസീ സസ്യകുടുംബത്തിൽപ്പെട്ട ഒരു ചെറുസസ്യമാണ് മിട്രസാക്മി പിഗ്മിയ മലക്സെൻസിസ് ( Mitrasacme pygmaea malaccensis ).
കിഴക്കനേഷ്യയിലും ഇന്ത്യയിലുമുള്ള ഇലകൊഴിയും ഈർപ്പവനങ്ങളിലും തുറന്ന പുൽമേടുകളിലുമാണ് ഈ ചെടി കണ്ടുവരുന്നത്.
അറ്റംകൂർത്ത ദീർഘവൃത്താകൃതിയാണ് ഇതിന്റെ ഇലകൾക്ക്.
മണിയുടെ ആകൃതിയിലുള്ള ( campanulate ) വെളുത്ത പൂക്കൾ അംബൽ പൂങ്കുലകളിലാണ് വിരിയുന്നത്.
അവലംബം ↑ https://indiabiodiversity.org/species/show/263513
മിഠായിത്തെരുവ് ഇംഗ്ലീഷ് വിലാസം https://ml.wikipedia.org/wiki/Sm_street
കേരളത്തിലെ കോഴിക്കോട് ജില്ലയിലെ പ്രശസ്തമായ തെരുവാണ് മിഠായിത്തെരുവ് അഥവാ സ്വീറ്റ് മീറ്റ് സ്ട്രീറ്റ് ( എസ്.എം. സ്ടീറ്റ് ).
തെരുവിന്റെ ഇരുവശങ്ങളും ഹൽ‌വ കടകൾ കൊണ്ടും തുണിക്കച്ചവടങ്ങൾ കൊണ്ടും നിറഞ്ഞിരുന്നു.
തെരുവും, തെരുവിനെ മുറിച്ചുപോകുന്ന പാതകളും കോഴിക്കോടിലെ ഏറ്റവും തിരക്കുള്ള കച്ചവടസ്ഥലങ്ങളാണ്.
വളരെ പഴക്കമുള്ള ബേക്കറികൾ ഈ തെരുവിലുണ്ട്.
ഇവിടെ ലഭിക്കുന്ന കോഴിക്കോടൻ ഹൽ‌വയും നേന്ത്രക്കാ ഉപ്പേരിയും പ്രശസ്തമാണ്.
ചരിത്രം മിഠായിത്തെരുവിലെ ഹൽവാക്കട
ഹൽവക്കടകൾക്ക് പ്രശസ്തമായ ഈ  തെരുവിന് പേര് നൽകിയത് യൂറോപ്പുകാരാണ്.
യൂറോപ്യന്മാർ കോഴിക്കോടൻ ഹൽ‌വയെ സ്വീറ്റ്മീറ്റ് എന്നായിരുന്നു വിളിച്ചിരുന്നത്.
ഹുസൂർ റോഡ്‌ എന്നായിരുന്നു മിഠായി തെരുവിന്റെ ആദ്യനാമം.
പലഹാരങ്ങൾ ഏറ്റവും കൂടുതൽ വിൽപ്പനനടത്തിയ ഈ റോഡിനെ സ്വീറ്റ് മീറ്റ് സ്ട്രീറ്റ് (SM Street) എന്നുവിളിച്ചു.
ഈ തെരുവിന്റെ ഒരുഭാഗത്തായിരുന്നു സാമൂതിരിയുടെ നാണയമടിക്കുന്ന കമ്മട്ടം സ്ഥിതി ചെയ്തിരുന്നത്.
പുതുമയും പഴമയും ഇവിടെ സമന്വയിക്കുന്നു.
ഇരുവശങ്ങളിലും പുതിയതും പഴയതുമായ കെട്ടിടങ്ങളുടെ നീണ്ടനിരയാണ്.
പോർച്ചുഗീസുകാരുടെ കാലത്ത് പണിതീർത്ത കെട്ടിടങ്ങളും ഇവിടെയുണ്ട്.
നവീകരണം
മിഠായിത്തെരുവ് നവീകരണമെന്ന ആവശ്യത്തിന് ഏകദേശം മൂന്ന് പതിറ്റാണ്ടോളം പഴക്കമുണ്ട്.
എന്നാൽ, ഓരോ കാലത്തും  ഓരോ കാരണങ്ങളാൽ അത് നടക്കാതെ പോയിരുന്നു.
2007 ജനുവരി 5-ന് മിഠായിത്തെരുവിൽ തീപ്പീടിത്തം ഉണ്ടാവുകയും ആറു പേർ മരിക്കുകയും ഉണ്ടായി.
മുപ്പതിലധികം കടകൾ കത്തിനശിച്ചിരുന്നു.
ടൂറിസം വകുപ്പ്  മുൻകൈയെടുത്ത് ഊരാളുങ്കൽ ലേബർ കോൺട്രാക്ട് കോഓപ്പറേറ്റീവ് സൊസൈറ്റിയിലൂടെ ഡി.ടി.പി.സിയാണ് പുതിയ തെരുവ് യാഥാർഥ്യമാക്കിയത്.
പൈതൃകപദ്ധതിയിൽ ഉൾപ്പെടുത്തി 6.5 കോടി രൂപ ചെലവിട്ടാണ് മിഠായിത്തെരുവ് നവീകരിച്ചത്.
നാനൂറ് മീറ്റർ നീളത്തിലുള്ള റോഡ് ആധുനികരീതിയിൽ കല്ല് പാകിയായിരുന്നു തുടക്കം.
അപകടസാധ്യത ഇല്ലാതാക്കുന്നതിനായി വൈദ്യുതി ലൈനുകൾ ഭൂമിക്കടിയിലൂടെയാക്കി.
ഓരോ ഒമ്പത് മീറ്റർ അകലത്തിലും തൂണുകൾ സ്ഥാപിച്ച് അലങ്കാരവിളക്കുകൾ സ്ഥാപിച്ചു.
നിലത്ത് വീണാലോ കല്ലേറ് കൊണ്ടാലോ പൊട്ടാത്തതാണ് ഇതിന്റെ പ്രത്യേകത.
ആദ്യം സർക്കാർ മൂന്ന് കോടിയായിരുന്നു അനുവദിച്ചത്.
പിന്നീട് 6.5 കോടിയായി ഉയർത്തി.
തെരുവ് നവീകരിക്കുമ്പോൾ അതിൽ വാഹനങ്ങൾ കയറ്റില്ല എന്ന തീരുമാനമായിരുന്നു ആദ്യം കൈക്കൊണ്ടത്.
2017 ഡിസംബർ 23ന് മുഖ്യമന്ത്രി പിണറായി വിജയൻ നവീകരിച്ച മിഠായിത്തെരുവ് ഔദ്യോഗികമായി തുറന്നുകൊടുത്തു.
കോഴിക്കോട് നഗരത്തിൽ ഏറ്റവും കൂടുതൽ വില്പനശാലകൾ ഉള്ള സ്ഥലമാണ് എസ് എം സ്ട്രീറ്റ് എന്ന മിഠായിത്തെരുവ്.
ഹൽവ്വയും മിഠായികളും വിൽക്കുന്ന കടകളായിരുന്നു മിഠായിത്തെരുവിൽ കൂടുതലായി ഉണ്ടായിരുന്നതെങ്കിൽ ഇന്നുസ്ഥിതി അതല്ല.
ഇവിടെ ഇപ്പോൾ ഏറ്റവും കൂടുതലായുള്ളത് തുണിക്കച്ചവടമാണ്.
ഖാദി എമ്പോറിയവും മിഠായി തെരുവിലാണ്.
കേരളത്തിലെ ഏറ്റവും വലിയ ഖാദി എമ്പോറിയങ്ങളിൽ ഒന്നാണിത്.
വിവിധയിനങ്ങളിൽ പെട്ട  ഒട്ടേറെ വിഭവങ്ങൾ മിഠായി തെരുവിൽ വിപണനം ചെയ്യപ്പെടുന്നു.
കോഴിക്കോടൻ ഹൽവ്വയാണ് ഇവയിൽ പ്രധാനം.
മിഠായിത്തെരുവിനു ഈ പേരുവരാൻ മധുരമാർന്ന ഈ ഹൽവ്വ തന്നെയാണ് കാരണമെന്നു പറയപ്പെടുന്നു.
സാധാരണ ഹൽവ്വയ്ക്കു പുറമേ ക്യാരറ്റ്‌ , പൈനാപ്പിൾ , ഓറഞ്ച് , പപ്പായ തുടങ്ങിയവ ഉപയോഗിച്ചുള്ള ഹൽവ്വകളും ഇവിടെ വിപണനം ചെയ്യപ്പെടുന്നു.
ഉത്സവ കാലങ്ങളിൽ മിഠായിത്തെരുവിൽ നിന്ന് ഹൽവ്വ വാങ്ങാൻ പുറത്തുനിന്നുള്ളവർ പോലും എത്താറുണ്ട്.
ഈ തെരുവിന്റെ പ്രശസ്തിക്കു പിന്നിൽ  കോഴിക്കോടൻ ബിരിയാണിക്കും പങ്കുണ്ട്.
മിഠായിത്തെരുവിലെ ഹോട്ടലുകളിലെ സ്വാദിഷ്ഠമായ ബിരിയാണി കഴിക്കാൻ പണ്ടുകാലം മുതൽ നിരവധി ആളുകൾ എത്തിയിരുന്നു.
ആ പതിവ് ഇന്നും തുടരുന്നു.
മലബാർ ചിപ്സ് എന്നറിയപെട്ടിരുന്ന വറുത്തകായാണ് മറ്റൊരു വിഭവം.
ഉപ്പേരി വറക്കുന്ന നൂറുകണക്കിന് കടകൾ തന്നെ ഇവിടെയുണ്ട്.
തെരുവിന്റെ കഥാകാരൻ എസ് കെ പൊറ്റെക്കാട്ടിനുള്ള ആദരവാണ് ഈ തെരുവിന്റെ മറ്റൊരു ആകർഷണം.
അദ്ദേഹത്തിന്റെ നോവലിലെ കഥാപാത്രങ്ങളായ ഓമഞ്ചി ഉൾപ്പെടെയുള്ളവരെയും ഇവിടെ  ചുമരിൽ ആവിഷ്കരിച്ചിട്ടുണ്ട്.
കഥാസന്ദർഭങ്ങളും ചിത്രങ്ങളിൽ കാണാം.
എസ്കെ സ്ക്വയർ ജനാധിപത്യരീതിയിലുള്ള എല്ലാ പ്രതിഷേധങ്ങൾക്കും കലാപരിപാടികൾക്കുമുള്ളയിടമാണ്.
നടക്കാൻ സാധിക്കാത്തവർക്ക് ഈ തെരുവിലൂടെ കുടുംബശ്രീയുടെ ബഗ്ഗീസ് വാഹനത്തിലൂടെ കാഴ്ചകൾ കാണാം.
ബാറ്ററിയിലാണ്  പ്രവർത്തിക്കുന്നത്.
കോഴിക്കോട്ടെ പബ്ലിക്‌ ലൈബ്രറിയും ഈ തെരുവിൽ തന്നെയാണ്.
മലയാളത്തിലെ പല സാഹിത്യകാരന്മാരുടേയും സാംസ്കാരിക പ്രവർത്തകരുടെയും സംഗമവേദിയായിരുന്നു ഈ തെരുവ്.
ബഷീർ , കുഞ്ഞാണ്ടി , നെല്ലിക്കോടു ഭാസ്കരൻ , എസ്.കെ._പൊറ്റക്കാട് , മാമുക്കോയ , പി.എം. താജ് തുടങ്ങിയവരൊക്കെ അവയിൽ പങ്കാളികളായിരുന്നു.
ചിത്രശാല മിഠായിത്തെരുവിന്റെ മുൻഭാഗം 'ഒരു തെരുവിന്റെ കഥ' എന്നെഴുതിയ ഫലകം മിഠായിത്തെരുവിലെ എസ്.കെ. പൊറ്റക്കാട്ടിന്റെ പ്രതിമ വഴിയോരത്തെ കടകൾ വഴിയോരത്തെ കടകൾ മിഠായിത്തെരുവിലെ ചുമർചിത്രങ്ങൾ പാഴ്സി ക്ഷേത്രം അവലംബം ↑ ↑
കോഴിക്കോട് ജില്ലയുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
മിട്രോസ്റ്റിഗ്‌മ ഇംഗ്ലീഷ് വിലാസം https://ml.wikipedia.org/wiki/Mitrostigma
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് മിട്രോസ്റ്റിഗ്‌മ - Mitrostigma .
ലിസ്റ്റ് അപൂർണ്ണം:- മിട്രോസ്റ്റിഗ്‌മ ബാർറ്റെറി , Hook.f. മിട്രോസ്റ്റിഗ്‌മ ആക്സിലറെ Mitriostigma എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മിഠായി ഇംഗ്ലീഷ് വിലാസം https://ml.wikipedia.org/wiki/Confectionery ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 മേയ് മുതൽ തുടരുന്നു.
ഒരിനം മധുരപലഹാരമാണു മിഠായി .
പഞ്ചസാര, ശർക്കര, ചോക്ലേറ്റ് തുടങ്ങിയവ ഉപയോഗിച്ച് ഇവ നിർമ്മിക്കാറുണ്ട്. 'മുട്ടായി' എന്നും ഗ്രാമ്യമായി അറിയപ്പെടുന്നു ഇത്.
ഇതും കാണുക മാർഷ്മെല്ലോ മാർഷ്മെല്ലോ പീപ്പ്സ് പിയർ ഡ്രോപ്പ് കാൻഡി കോൺ ഓറ്റ് ക്വിസിൻ പേസ്ട്രി ചിത്രസഞ്ചയം നാരങ്ങാ മിഠായികൾ എന്നറിയപ്പെടുന്ന നാടൻ മിഠായികൾ ജീരക മിഠായികൾ കടല മിഠായി (കപ്പലണ്ടി മിഠായി) Brittles are a combination of nuts and caramelized sugar.
Rock candy is simply sugar with coloring or flavor added.
Peeps are one of many types of marshmallow -type candies.
Chocolate is a common and popular confectionery and can be used in a wide variety of ways.
confectionery എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മിഠായിച്ചെടി ഇംഗ്ലീഷ് വിലാസം https://ml.wikipedia.org/wiki/Hyptis_capitata
ഒന്നര മീറ്റർ വരെ ഉയരം വയ്ക്കുന്ന നിവർന്നു നിൽക്കുന്ന ഒരു ഏകവർഷകുറ്റിച്ചെടിയാണ് മിഠായിച്ചെടി .
( ശാസ്ത്രീയനാമം : Hyptis capitata ) .
ഇലയും വേരും ഔഷധമായി ഉപയോഗിക്കാറുണ്ട്.
മെക്സിക്കോ വംശജയാണ്.
ഇലയരച്ച് മുറിവിൽ വയ്ക്കാറുണ്ട്.
പലനാട്ടിലും ഇതിനെയൊരു കളയായി കരുതുന്നു.
അവലംബം പുറത്തേക്കുള്ള കണ്ണികൾ http://www-public.jcu.edu.au/discovernature/weeds/JCUDEV_011620 Archived 2013-04-10 at Archive.is കൂടുതൽ വിവരങ്ങൾ Archived 2015-07-12 at the Wayback Machine .
കൂടുതൽ അറിവുകൾ Archived 2016-02-05 at the Wayback Machine .
പരാഗണരീതിയെപ്പറ്റി വിക്കിസ്പീഷിസിൽ Hyptis capitata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Hyptis capitata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാവട്ടങ്കോൽ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Pavetta_travancorica
തെക്കെപശ്ചിമഘട്ടതദ്ദേശവാസിയായ ഒരു വലിയ കുറ്റിച്ചെടിയാണ് പാവട്ടങ്കോൽ .
( ശാസ്ത്രീയനാമം : Pavetta travancorica ) .
720 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെട്ടിരുന്ന ഈ ചെടിയ്ക്ക് വംശനാശം വന്നു എന്ന് കരുതപ്പെടുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Pavetta travancorica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Pavetta travancorica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാവറട്ടി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2022 മാർച്ച്) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ഇംഗ്ലീഷ് വിലാസം https://ml.wikipedia.org/wiki/Pavaratty St. joseph's church
തൃശ്ശൂർ ജില്ലയിലെ ചാവക്കാട് താലൂക്കിലുള്ള ഒരു ചെറുപട്ടണമാണ് പാവറട്ടി .
കിഴക്ക് എളവള്ളിയും പടിഞ്ഞാറ് കായലും വടക്ക്  ബ്രഹ്മക്കുളവും തെക്ക് മുല്ലശ്ശേരിയും അതിരിടുന്നു.
ഇത്, സ്പെഷൽ ഗ്രേഡ് പഞ്ചായത്തുകളിലൊന്നായ പാവറട്ടി ഗ്രാമപഞ്ചായത്തിന്റെ ഭാഗമാണ്.
ഇവിടുത്തെ സെൻ്റ് ജോസഫ് പള്ളി പ്രമുഖ തീർത്ഥാടന കേന്ദ്രം കൂടിയാണ്.
പാവറട്ടി ട്
പാവറട്ടി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pavaratty_Gramapanchayat
തൃശ്ശൂർ ജില്ലയിലെ ചാവക്കാട് താലൂക്കിൽ , മുല്ലശ്ശേരി ബ്ലോക്കിലാണ് 9.19 ചതുരശ്രകിലോമീറ്റർ വിസ്തീർണ്ണമുള്ള പാവറട്ടി ഗ്രാമപഞ്ചായത്ത് സ്ഥിതി ചെയ്യുന്നത്.
1953 -ലാണ് പാവറട്ടി ഗ്രാമപഞ്ചായത്ത് രൂപീകൃതമായത്.
ഈ ഗ്രാമപഞ്ചായത്തിന് 15 വാർഡുകളാണുള്ളത്.
അതിരുകൾ കിഴക്ക് - എളവള്ളി പഞ്ചായത്ത് പടിഞ്ഞാറ് - കായൽ, ഒരുമനയൂർ പഞ്ചായത്ത് എന്നിവ വടക്ക് - ഗുരുവായൂർ നഗരസഭ തെക്ക്‌ - മുല്ലശ്ശേരി പഞ്ചായത്ത് വാർഡുകൾ കാളാനി കുന്നത്തൂർ കല്ലംതോട് വിളക്കാട്ടുപാടം മനപ്പടി കണ്ണൻ ത്യക്കോവിൽ പെരിങ്ങാട് പുത്തനമ്പലം കൈതമുക്ക് തത്തകളങ്ങര കോന്നൻ ബസാർ മരുതയൂർ വെട്ടിക്കൽ പാവറട്ടി പുതുമനശ്ശേരി സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് മുല്ലശ്ശേരി വിസ്തീര്ണ്ണം 9.19  ചതുരശ്ര കിലോമീറ്റർ ജനസംഖ്യ 24,213 പുരുഷന്മാർ 7145 സ്ത്രീകൾ 8327 ജനസാന്ദ്രത 2146 സ്ത്രീ : പുരുഷ അനുപാതം 1155 സാക്ഷരത 91.42% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/pavarattypanchayat Archived 2020-08-11 at the Wayback Machine .
പാവട്ട സ്പാർസിപില ഇംഗ്ലീഷ് വിലാസം https://ml.wikipedia.org/wiki/Pavetta_sparsipila ഇംഗ്ലീഷ് വിലാസം https://ml.wikipedia.org/wiki/Pavetta_sparsipila
റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് പാവട്ട സ്പാർസിപില - Pavetta sparsipila .
ടാൻസാനിയായിലാണ് സഹജമായി ഇവ കാണപ്പെടുന്നത്.
അവലംബം Lovett, J. Clarke, G.P. 1998.
Pavetta sparsipila .
പാവട്ട ഹോൾസ്റ്റൈ ഇംഗ്ലീഷ് വിലാസം https://ml.wikipedia.org/wiki/Pavetta_holstii
റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് പാവട്ട ഹോൾസ്റ്റൈ .
ടാൻസാനിയായിലാണ് ഇവ സഹജമായി കാണപ്പെടുന്നത്.
Pavetta holstii .
പാവനാത്മ കോളേജ് മുരിക്കാശ്ശേരി ഇംഗ്ലീഷ് വിലാസം https://ml.wikipedia.org/wiki/Pavanatma_College,_Murickassery പാവനാത്മ കോളേജ് മുരിക്കാശ്ശേരി
പാവനാത്മ കോളേജ് മുരിക്കാശ്ശേരി 1982-ൽ സ്ഥാപിതമായ കേരളത്തിലെ ഇടുക്കി ജില്ലയിലെ മുരിക്കാശ്ശേരിയിൽ സ്ഥിതി ചെയ്യുന്ന ഒരു ജനറൽ ഡിഗ്രി, പി.ജി കോളേജാണ്.
മഹാത്മാഗാന്ധി സർവകലാശാലയുമായി അഫിലിയേറ്റ് ചെയ്‌തിരിക്കുന്നു.
ഈ കോളേജ് ആർട്ട്സ്, കൊമേഴ്സ്, സയൻസ്,വൊക്കേഷണൽ എന്നീ  വിഭാഗങ്ങളിലായി വ്യത്യസ്ത കോഴ്സുകൾ വാഗ്ദാനം ചെയ്യുന്നു.
പാവനാത്മ കോളേജ് ഇടുക്കി ജില്ലയിലെ ഇടുക്കി താലൂക്കിൽ വാത്തിക്കുടി ഗ്രാമപഞ്ചായത്തിൽ തോപ്രാംകുടി വഴി കട്ടപ്പനയ്ക്ക് പോകുമ്പോൾ ഇടുക്കിയിൽ നിന്ന് ഏകദേശം 15 കിലോമീറ്റർ അകലെ മുരിക്കാശ്ശേരിയിൽ സ്ഥിതി ചെയ്യുന്നു.
മഹാത്മാഗാന്ധി സർവ്വകലാശാലയുടെ കീഴിലുള്ള NAAC അംഗീകൃത എ ഗ്രേഡ് കോളേജാണ് ഇത്.
1982 ലാണ് കോളേജ് സ്ഥാപിതമായത്.
കോതമംഗലം രൂപതയുടെ വിഭജനത്തെത്തുടർന്ന് 2005-ൽ ഇടുക്കി രൂപതയിലേക്ക് മാനേജ്‌മെന്റ് മാറ്റി.
നിലവിൽ ഇടുക്കി ബിഷപ്പ് അഭിവന്ദ്യ മാർ.
ജോൺ നെല്ലിക്കുന്നേൽ ആണ് കോളേജിന്റെ രക്ഷാധികാരി.
പാവന്നൂർ മൊട്ട
കണ്ണൂർ ജില്ലയിലെ കുറ്റ്യാട്ടൂർ പഞ്ചായത്തിലെ ഒരു പ്രദേശം.
പാവന്നൂർ കടവ് പാലം സമീപത്തായി‌ സ്ഥിതി ചെയ്യുന്നു.
ഇവിടെ നിന്നും കണ്ണൂർ ജില്ലാ ആശുപത്രിയിലേക്ക് ബസ്സുകൾ ലഭ്യമാണ്.
പാവറട്ടി സെന്റ് ജോസഫ് പള്ളി ഇംഗ്ലീഷ് വിലാസം https://ml.wikipedia.org/wiki/St.
_Joseph%27s_Parish_Shrine,_Pavaratty
കേരളത്തിൽ തൃശ്ശൂർ ജില്ലയിലുള്ള ഒരു ക്രിസ്ത്യൻ ദേവാലയമാണ് പാവറട്ടി സെന്റ് ജോസഫ് പള്ളി .
ഈ ദേവാലയം പാവറട്ടി പള്ളി എന്ന പേരിലാണ് കൂടുതലായും അറിയപ്പെടുന്നത്.
ഏകദേശം ഒന്നര നൂറ്റാണ്ടോളം പഴക്കമുള്ള ഒരു പള്ളിയാണ് ഇത്.
ഇവിടുത്തെ പെരുന്നാളിനോടനുബന്ധിച്ചുള്ള വെടിക്കെട്ട് പ്രശസ്തമാണ്.
ഇന്ത്യൻ പോസ്റ്റൽ ഡിപ്പാർട്ട്മെന്റ് പ്രശക്ത വിനോദസഞ്ചാര കേന്ദ്രങ്ങൾ സ്ഥിതി ചെയ്യുന്ന പോസ്റ്റ് ഓഫീസുകൾക്കും മറ്റും അനുവദിക്കുന്ന പ്രത്യേക സചിത്ര റദ്ദാക്കൽ മുദ്ര പാവറട്ടി പള്ളിക്ക് 1996 മെയ് 13 മുതൽ അനുവദിച്ചിട്ടുണ്ട്.
ഈ ബഹുമതി ലഭിക്കുന്ന കേരളത്തിലെ മൂന്നാമത്തെ ക്രിസ്ത്യൻ ആരാധനാലമാണ് പവറട്ടി പള്ളി ( മലയാറ്റൂർ പള്ളിയും ഭരണങ്ങാനം പള്ളിയുമാണ് മറ്റ് രണ്ട് ആരാധനാലയങ്ങൾ).
കേരളത്തിലെ തൃശ്ശൂർ ജില്ലയിൽ ചാവക്കാട് താലൂക്കിൽ പാവറട്ടി എന്ന സ്ഥലത്താണ് ഈ പള്ളി സ്ഥിതി ചെയ്യുന്നത്.
തൃശ്ശൂരിൽ നിന്ന് 23 കിലോമീറ്റർ വടക്ക് പടിഞ്ഞാറും ഗുരുവായൂരിന് 4 കിലോമീറ്റർ തെക്കുമായാണ് പള്ളി സ്ഥിതിചെയ്യുന്നത്.